open-index/open-wikipedia-markdown huggingface dataset:
Споене кральовство Великой Британии и Ирландии

*Тота статья пише о заниклой историчной державѣ. О днесь екзистуючой державѣ см. [[Споєне кралёвство|Споене кральовство]].*

**Споене кральовство Великой Британии и Ирландии**,  *United Kingdom of Great Britain and Ireland*, взникло яко суверенный штат 1. януара 1801 на основѣ *Акта о унии* з року 1800, котрым ся злучили Кральовство Великой Британии и Кральовство Ирске. Од року 1916 в Ирландии зачав ся и наберав силу сепаратизм, была выголошена, а наконець в року 1919 ирскым парламентом конштитуована Ирска република, котру в Лондонѣ не вызнали, што вело ку Британско-ирской войнѣ. Война закончила ся догодов 6. децембра 1922, котров ся територия острова роздѣлила: двадцять шѣсть зоз тридцятьох двох областьох Ирландии выступили з унии и заложили Ирскый слободный штат на правах доминиона британской коруны (нескоршу Ирску републику). Сѣверна Ирландия зостала частьов Споеного Кральовства, а пак в року 1927 британскый парламент схвалив нову назву державы Споене кральовство Великой Британии и Сѣверной Ирландии, под котров назвов ествуе доднесь.

## Розцвѣт империи
В добѣ кральовной Виктории, (1837–1901), котра была на тронѣ 64 рокы, Британска империя ся значно розмогла, а Споене кральовство стало ся наймогутнѣйшым индустриалным и финансовым центром свѣта.

Свого найвекшого росширѣня дожила ся Британска империя в року 1917, за краля Георга V., коли Перва свѣтова война привела ку занику Российской империи, Австро-Мадярщины, Османской империи и Нѣмецкого цѣсарства.

## Монархы
### Ганноверцѣ
* Георг ІІІ.,  George III (1760–1820)
* Георг ІV.,  George IV (1820–1830)
* Виллиам ІV.,  William IV (1830–1837)
* Виктория,  Victoria (1837–1901)
### Саско-Кобургско-Готайцѣ
* Едвард VII.,  Edward VII (1901–1910)
* Георг V.,  George V (1910–1922; титул носив до 1927; в року 1917 в силной анти-германской атмосферѣ розорвав династичну линию Саско-Кобургско-Готайску и став ся первым монархом династии Виндзоровцьох.)
 
## Жерела и одказы
* **Mowat, Charles Loch.** Britain between the wars: 1918–1940 (1955), pp. 57-108. 
* Act of Union 1800. 

## Референции

Катеґорія:История Споеного кральовства
Катеґорія:Бывшы штаты
Кральовство Великой Британии

*Тота статья пише о заниклой историчной державѣ. О днесь екзистуючой державѣ см. [[Споєне кралёвство|Споене кральовство]].*

**Кральовство Великой Британии**,  *Kingdom of Great Britain*, официално тыж **Велика Британия**,  *Great Britain* — исторична держава, котра екзистовала в роках 1707–1800. Взникла злучѣньом Англицкого кральовства и Шкотского кральовства на основѣ законох о унии, приятых в первой половцѣ року 1707 одповѣдно англицкым и шкотскым парламентами.

Оба кральовства од року 1603, по смерти Елизабет І. ей наступець, шкотскый краль Якуб І., прияв под свою владу з титулом Краля англицкого и Краля шкотского, наслѣдком чого перебывали в персоналной унии, а в обох кральовствах фунговали самостатны парламенты. По злучѣню в року 1707 быв вытвореный еден парламент, котрый засѣдав в Лондонѣ.

В року 1800 быв приятый *Акт о унии 1800*, ратификованый парламентами обох сторон, котрый в §1 конштатовав, же дньом 1. януара 1801 Кральовство Великой Британии и Кральовство Ирске злучають ся навсе до едного кральовства, под назвов Споене кральовство Великой Британии и Ирландии. Тым актом заникла стара держава и взникла нова.

## Етимология
Назва *Britain* походить з латинской назвы острова Велика Британия — Britannia або Brittānia, через старофранцузске Bretaigne (в модерной французчинѣ Bretagne) и середньоанглицке Bretayne, Breteyne. Назва *Great Britain* была первый раз официално поужита в року 1474.

В *Договорѣ о унии* з рока 1706, §1, пак в наступном ратификачном *Актѣ о унии* (1706) зафиксовано, же оба кральовства, од датума ту зазначеного, циже 1. мая 1707, и навсе злучують ся до едного кральовства, под назвов Велика Британия.

## Монархы
### Стюартовцѣ
* Анна,  Anne, (1707–1714) (в рр. 1702-1707 Кральовна Англии, Шкоции и Ирландии)
### Ганноверцѣ
* Георг І.,  George I (1714–1727)
* Георг ІІ.,  George II (1727–1760)
* Георг ІІІ.,  George III (1760–1800) (продовжив яко Краль Споеного кральовства до своей смерти в року 1820)

## Жерела и одказы
* '''Denys Hay.''' Europe: the emergence of an idea. Edinburgh U.P., 1968; p. 138.
* '''Act of Union 1800''' 

## Референции



Катеґорія:Бывшы штаты
Катеґорія:История Споеного кральовства
Сен-Мишел-де-Морьенн

**Сен-Мишель-де-Морьенн**,  Saint-Michel-de-Maurienne — мѣстечко и центер ровноименного кантона во Франции, в регионѣ Овернь-Рона-Алпы, в департаментѣ Савоя.

## Полога
Мѣстечко лежить в долинѣ Морьенн, над рѣков Арк., около 20 км од италийской границѣ. Центер кантона Сен-Мишел-де-Морьенн. Найвысша точка в границях кантона — Верх Брекян,  Mont Brequin — 3130 м.

## Историчны подѣи
* Желѣзнична катастрофа  — 1917
* Масакра заложникох Нѣмцями — 1944

## Историчны памятникы
* Середновѣкый замок
* Барокова церковь з року 1518

## Жерела и одказы
* http://www.saint-michel-de-maurienne.com/ Официалный сайт 
 
## Референции

## Галерия

Saint-Michel-de-Maurienne - 2013-07-26 - IMG 0473.jpg|На улицях мѣстечка
Saint-Michel-de-Maurienne - 2013-07-26 - IMG 1324.jpg|На улицях мѣстечка
Saint-Michel-de-Maurienne - 2013-07-26 - IMG 0471.jpg|На улицях мѣстечка
Saint-Michel-de-Maurienne, automne 2015.JPG|Выгляд з потячой перспективы
TER Modane-Lyon.jpg|Експрес Модан-Лион
Saint-Michel-de-Maurienne - 2013-07-26 - IMG 0475.jpg|Желѣзничный виадукт
Train de l'autoroute ferroviaire le 19 juillet 2016.jpg|Желѣзнична штация и автобан Модан-Лион
Gare de St-Michel-Valloire.JPG| Желѣзнична штация з другого берега Арку
Stèle commémorant la catastrophe ferroviaire de Saint-Michel-de-Maurienne (1917).jpg|Помяник жертвам негоды 1917
Fret SNCF en Maurienne, automne 2015.JPG|Мѣсто катастрофы-1917 в року 2015 


Катеґорія:Населены пункты Франции
Нумидия

**Нумидия**,  *Inumiden* — была старовѣкым берберскым кральовством в сѣверной Африцѣ, котре ся пак стало провинциев Римской републикы. 

## Полога
Тото кральовство находило ся на територии днешного Алжира и Туниса. Сусѣдило на западѣ з римсков провинциев Мавритания (днешне сѣверне Марокко и сѣверозападный Алжир), а на востоку з римсков провинциев Африка (днешный Тунис). На сѣверѣ было ограничене Средоземным морьом, а на югу пустыньов Сагара, точнѣйше горскым пасмом Атлас.

## Обывательство
Нумиды вели вандровный способ живота, а тота их назва е од *номад*. Дѣлили ся на два племена: *Массаесилы* на западѣ и *Массилы* на востоку. Были добры ѣздцѣ и бойовникы. Нумидскы скушености в ѣздецтвѣ, хованю кони, кавалерийской тактицѣ были перебраны Римлянами и послужили им при створѣню римской кавалерии. 

## История
В Другой пунской войнѣ два племена нумидскы войовали на противных сторонах. Краль Массаесилох Масинисса, котрый жив коло Цирты (днесь Константин), спочатку прихыленець Картагены, перешов на сторону Римлян и много ся прислужив до их побѣды. За то му Римляне помогли добыти владу над цѣлов Нумидиев (202 до н. е.) и подтримовали го аж до смерти (148 до н.е.) При кральови Масиниссѣ велика часть Нумидох перешла на осѣдлый способ живота. По его смерти Римляне зась мудро роздѣлили Нумидию на даколько вазалных провинций, але прогрес в газдованю захранив ся и розвивав ся.

В року 118 до н.е. Югурта, немалженскый внук Масиниссы, узурповав трон, зась зобрав под свою владу цѣлу Нумидию и бойовав, жебы выслободити ю спод Рима, але в року 105 до н.е. Римляне зыскали назад повну контролу и роздѣлили державу на вазалны провинции.

Третю и послѣдну пробу зыскати независимость зробив краль Юба І. в роках 49–46 до н.е., але неуспѣв. Император Цезарь розмѣстив в Нумидии стале римске войско, з восточной части створив римску провинцию Африка (46 до н. е.). Главным городом провинции была Цирта (днесь Константин), важным приставом — Гиппо Региус (днешна Аннаба). Западну часть пак прилучили ку Мавритании, вазалному кральовству Рима.

## Жерела и одказы
* Numidia. //Encyclopaedia Britannica 
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
 
## Референции

Катеґорія:Старовік
Катеґорія:Бывшы штаты
Африка
202 до н. е.

## Подѣи
* Краль Масинисса, войовавшый на сторонѣ Рима, в награду доставать владу над цѣлым кральовством Нумидия, котре под его владов в наступны 50 рокы досягуе значного прогреса.

## Уродили ся

## Умерли

## Жерела и одказы
* **Хронология**: //
## Референции
Берберскы языкы

**Берберскы языкы** — языкы Берберох, котры входять до афроазийской родины. Число говорячых шацують на 30 милионох. Найвекше число говорячых берберскыма языками жие в Алжирѣ (13,7 млн) и Марокку (11-17 млн). Найвекша берберска диаспора жие во Франции (2 млн).
 
## Етимология назвы
Назва «Берберы» походить од от  βάρβαροι,  barbari, самоназва — imaziɣən (имазигхен), еднина amaziɣ (амазигх), самоназва языка — tamaziɣt / ⵜⴰⵎⴰⵥⵉⵖⵜ (тамазигхт). 

## Росширѣня
* Восточна група: Ауджила, Сокна — Либия; Сива — Египет
* Сѣверна група: Шеноуа, Кабил, Мзаб-Варгла, Шауя — Алжир; Тамазигхт (Центр. Атлас), Ташелгит (Шилга), Рифф — Марокко; Нафуси — Либия;
* Тамашек — Алжир, Мали, Нигер; 
* Западна група: Зенага — Мавритания
* Вымерлы берберскы языкы: Нумидскый — Нумидия; Гуанч — Канары.
* Найвекша берберска диаспора 2 млн.: Рифф, Шилга, Тамазигхт — Франция.

## Писмо

Берберскы языкы хоснують три системы писма. Найдавнѣйша, **тифинагх**, хоснована напр. в добѣ Нумидии, захранила ся доднесь у Туарегох в Сагарѣ. В наш час суть пробы росширити хоснованя того писма и про сѣверноберберскы языкы: напримѣр, в Марокку оно официално заведено до школной выукы. 

В Алжирѣ популарнѣйше **латинске писмо** (наймя про кабилскый язык), таке писмо тыж официалне в Нигеру и Мали. 

**Арабске писмо** поуживало ся в берберскых языках од середновѣку, днесь поуживать ся главнѣ в Марокку и Либии.

## Берберска Википедия
В берберском языку Кабил од року 2007 ествуе роздѣл Википедии, котрый в новембрѣ 2020 перевысив межник 5000 гасел.Статистика Википедий 

## Жерела и одказы
* Берберскы языкы. //Ethnologue. Языкы свѣта. 

## Референции

Катеґорія:Афроазийскы языкы
Катеґорія:Берберы
218 до н. е.

## Подѣи
* По тому, як Картагена одвергла выдачу Ганнибала и навернутя заятого ним города Сагунто зачала ся Друга пунска война з Римом.

## Уродили ся

## Умерли
201 до н. е.

## Подѣи
* Закончила ся Друга пунска война межи Картагенов и Римом.

## Уродили ся

## Умерли

## Жерела и одказы
* **Хронология**: //
## Референции
203 до н. е.

## Подѣи
* В току Другой пунской войны войско Ганнибала одкликане з позиций домов на оборону Картагены.

## Уродили ся

## Умерли

## Жерела и одказы
*  
## Референції
Жупа Земплин

*Тота статья говорить о историчной мадярской жупѣ. О словацком историчном регионѣ см. *'Земплин (Словакия)**.''
**Жупа Земплин**,  ''Comitatus Zemplinensis'',  ''Zemplén vármegye'' — административно-териториална часть историчного [[Мадярске кральовство|Мадярского кральовства]]. Днесь векша часть жупы належить [[Словакия|Словакии]] яко историчный регион [[Земплин (Словакия)]], а менша — [[Мадярщина|Мадярщинѣ]] яко часть днешной жупы [[Жупа Боршод-Абов-Земплин|Боршод-Абов-Земплин]].

==География==
Жупа положена была в сѣверной части [[Мадярске кральовство|Мадярского кральовства]] и межовала з австрийсков коруннов земльов Галичина (днесь [[Польща]]), на востоку з жупов [[Жупа Унг|Унг]], на западѣ з жупами [[Жупа Шариш|Шариш]] и [[Жупа Абов-Торна|Абов-Торна]], на югу з жупами [[Жупа Боршод|Боршод]] и [[Жупа Саболч|Саболч]]. Територия жупы была 6282 км<sup>2</sup>.

Найвекша рѣка — [[Тиса]], котра роздѣлять Земплин од Саболча. Друга найвекша рѣка [[Бодрог]], котра принимать воды з [[Топля|Топлѣ]], [[Ондава|Ондавы]], [[Лаборець|Лаборця]], [[Уг (приток Лаборця)|Уга]] и [[Латориця|Латорицѣ]]. Басейн тых рѣк обнимать историчны жупы [[Жупа Берег|Берег]], [[Жупа Унг|Унг]], [[Жупа Земплин|Земплин]], [[Жупа Шариш|Шариш]].

Южна часть жупы славна з овоцинарства и винарства. 

==Етимология==
Мадярска назва жупы мать славянске корѣня. ''Zem'' означать землю, а ''plén < pln'' — гойность, богатство, циже ''гойна, богата земля''.

==История==
Зачаточно центром жупы быв Земплинскый замок, котрый споминать ся в хроницѣ Анонимуса [[Gesta Hungarorum]] (конець 12. ст.). Од 18. ст. центром жупы ставать ся [[Нове Мѣсто под Шатром]],  ''Sátoraljaújhely''. В року 1918 чехословацке войско заняло сѣверну часть жупы, пак в року 1920 по [[Трианонскый мирный договор|Трианону]] тота територия плохов 4507 км<sup>2</sup> з 373 населеныма пунктами и 209 763 обывателями одышла [[Чехословакия|Чехословакии]]. В мадярской части жупы столиця зостала незмѣнена. В сучасности днешна [[жупа Боршод-Абов-Земплин]] мать столицю в [[Мишколц]]у.

==Обывательство==
В року 1890 обывательство жупы чинило 299&nbsp;197 особ. Етничный подѣл быв такый: 

В року 1910 жупа мала 343&nbsp;194 обывателе, з того:
 

==Жерела и одказы==
* Zemplén vármegye. //**Révai nagy lexikona'''. 19. köt. Révai Testvérek Irodalmi Intézet Részvénytársaság, Budapest. Сс. 655-658.

## Референции

Земплин
509 до н. е.

## Подѣи
* Луций Тарквиний Супербус, послѣдный етрускый краль Римского кральовства зостав обаленый зоз трона и выгнаный, а на мѣстѣ кральовства взникла Римска република.
* Римска република и Картагена завязали торговый договор.

## Уродили ся

## Умерли

## Жерела и одказы
* 

## Референции
Триумвират

**Триумвират**,  *triumviratus*, од *trium virorum*, трое мужох — означав в Старовѣком Римѣ официалну тричленну комисию, котрой была повѣрена конкретна функция. Член триумвирата называв ся *триумвир*. 

В узшом и найвеце познатом смыслѣ иде о сполочне владнутя трьох вплывных политичных або военскых особ. В истории Старовѣкого Рима были два такы триумвираты. Оба были створены в добѣ кризы републикы, неофициално, з оминутьом сенату, котрый тым способом утрачав свою прерогативу.

## Первый триумвират
Триумвират Гней Помпей Великый (106-48 до н. е.) — Марк Лициний Красс (114-53 до н. е.) — Гай Юлий Цезарь (100-44 до н. е.). Быв створеный в року 60 до н. е. Роспав ся в року 49 до н. е. по загыбели Красса (53 до н. е.) и збройном конфликтѣ меджи Цезарьом и Помпеем.

## Другый триумвират
Триумвират Октавиан Август (63 до н. е.-14) — Марк Антоний (83-30 до н. е.) —  Марк Емил Лепид (89-13 до н. е.). Быв створеный в року 43 до н. е. Роспав ся в року 36 до н. е. по тому, як быв Лепид з триумвирата одстраненый, а 31. децембра 33 до н. е. закончив ся термин триумвирату и обое позосталы тото потвердили.

## Официалны триумвираты Старовѣкого Рима
В Старовѣком Римѣ было вецей официалных триумвиратох. Напримѣр, дакотры з такых:
* tresviri agro dando — мав функцию роздѣльованя новозавойованых земель фармером;
* tresviri capitales — одповѣдав за арешты и арештантох;
* tresviri monetales — мав функцию ражѣня монет.

## Жерела и одказы
* Триумвир на сайтѣ Livius.org  
* Римскы триумвираты. //Портал Imperium Romanum  

## Референции

Катеґорія:Старовікый Рим
471 до н. е.

## Подѣи
* В Римской републицѣ введеный инштитут трибунох, представительох плебса, котры выступовали в оборонѣ интересох плебейох: трибуны мали право ветовати закон в сенатѣ.

## Уродили ся

## Умерли
Патриций

**Патриций**,  *patricius* од *pater* (отець) — потомок старого римского рода. Зачаточно лем патриции были повноправныма обывателями Рима. В добѣ Римской републикы поступно зыскують обывательскы права и плебеи. 
 
## Патриции в старовѣком Римѣ
В найстаршой добѣ выграднѣ патрициям належало право  служити военску службу, право голоса при выберанках, право быти выбраныма на державну службу, право быти священиками. Створити законну манжелску пару могли лем особы, належны ку патрициям. Лем патриции творили народ (populus). Патриции дѣлили ся на три племена (tribus): *Ramnes, Tities* a *Luceres*. Кажде з тых племен складовало ся з 10 курий (curiae). Родины патрициох (familiae) творили роды  (gentes), а каждый род належав до едной з 30 курий. Згромаджѣня 30 курий,   
*Куриалне згромаджѣня* (comitia curiata) было найстарша и найважнѣйша инштитуция влады.  

Од зачаткох Римской републикы плебеи усиловали ся достати ровны права з патрициями и минули цѣлы столѣтя аж тота цѣль была досягнута.
* Од року 445 до н. е. было дозволене манжелство патриция з дѣвков плебея. 
* В року 287 до н. е. зыскали плебеи ровны права з патрициями, хоть право на дакотры сакралны функции зоставало за патрициями еще до року 44 до н. е.

В поздной добѣ Римской републикы в резултатѣ домовых войн и другых причин число родин патрициох змалѣло нательо, же было их ледвы 50. Зато Цезарь и Август зачали придѣльовати статус патриция новым родам за заслугы, и од той добы придѣлѣня патрициату стало ся цѣсарьскым вызнаменаньом.

В добѣ Римской империи Константин Великый (306–337) дав понятю **патриций** новый обсяг: одтогды быв то почестный титул, а слѣдовав в ступници рангох нараз за конзулом, з чого выплывать, же носило го лем невельо людей.

## Патриции в середновѣку
В середновіку и ранном нововіку титул **патриций** означав голову богатой и решпектованой родины в городѣ, котрый мав право быти членом самосправы города. Громадна назва *патрициат* означала  цѣлу тоту социалну версть обывательох города, котра обычайно была и економично найлѣпше поставлена.

## Куриозиты
В обычаю римскых патрицийох было ѣсти лем трема перстами, не поуживаючи перстенник и мизилник. Тыж належало перед ѣджѣньом мыти рукы, а в часѣ ѣджѣня великы кусы порѣзати на меншы.
 
## Жерела и одказы
* '''Patriciové.''' //Ottův slovník naučný. Devatenáctý díl. Praha : J. Otto, 1902. S. 326. 
* **Patriciusok.** //Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935. Том 15, с. 248.
* Як ѣли плебеи, а як  патриции? 
* '''Патриции.''' //Портал Imperium Romanum 

## Референции

Катеґорія:Старовікый Рим
Катеґорія:Середновік
Плебей

**Плебей**,  *plebeius* од *plebs* люд, варощане — быв римскый варощан, котрый не мав предкох межи родовов шляхтов (патрициями). Плебеи могли быти привезены до  Рима люде зо завойованых земель, люде з околичных племен, або иншы. Плебеи были слободныма обывателями Рима, але довгый час не мали политичны права. Громадный назывник **плебс**,  *plebs*, окреслять плебейох як социалну версть.

## История
Подля легенд кральове Тулл Гостилий (672-642 до н. е.) и Анк Марций (642-617 до н. е.) населили Рим людми зо завоеваных земель, давши им права варощан, але не давши права голоса и державной службы. 
Историк Бартолд Георг Нибур, подробно штудовав тему римского плебса и поважовав, же плебеи появили ся в Римѣ за краля Анка Марция (642-617 до н. е.). 

З настаньом аристократичной републикы (509 до н. е.) недостаток политичных прав у плебейох указуе ся барз выразно. Не могли они служити в державных урядах, не могли вступити до сопружества з сынами и дѣвками патрицийох. Не мали права ани знати законы, котры принимав сенат. Занимали ся ремеслом, купецтвом, земледѣлством. 
Уж од 6. ст. до н. е. домагали ся плебеи, жебы им были придѣльованы землѣ на завойованых териториях, на котрых бы могли уживити ся. Богатшы плебеи домагали ся доступа до державных урядох. 

Первый великый протест плебейох быв в року 494 до н. е., коли одышли гет з Рима на околичну Святу гору и одвергли участь во войнѣ против сосѣдного племени Еквох. Тым протестом домогли ся заведеня уряду трибуна, урядника, котрый мав обороняти их интересы. Подобным способом протестовали плебеи и другый раз (450 до н. е., 287 до н. е.): переставали фунговати городскы службы, замыкали ся бовты, земледѣлцѣ грозили городови голодом, вшыткы ся грозили одыйти з Рима и заложити нову осаду. Поступно собѣ вымогли все векшы права.

* 471 до н. е. — зрядженый инштитут людовых трибунох, котры мав право ветовати законы, кедь не одповѣдали интересам плебса. Плебеи тыж достали право згромаджѣня.
* 451-449 до н. е. — кодификованы законы и опубликованы (право 12 таблиць); законы не ликвидовали неровность плебейох, але опубликованя не дозволило патрициям любовольно трактовати закон. 
* 445 до н. е. — приятый закон, котрым было дозволено плебеям вступати в сопружество з патрициями.
* 287 до н. е. — плебеи достали ровны права з патрициями.

## Куриозиты
Плебеи при ѣджѣню послужовали ся вшиткыма пятьма перстами, не мали ниякы обычаевы предписы, як ся справовати за столом. Не так было у патрицийох: ѣсти належало лем трема перстами, не поуживаючи перстенник и мизилник, перед ѣджѣньом мыти рукы, а в часѣ ѣджѣня великы кусы порѣзати на меншы.

## См. тыж
* Плебисцит

## Жерела и одказы
* '''Plebs. //Ottův slovník naučný.''' Devatenáctý díl. Praha : J. Otto, 1902. s. 889. 
* **Plebs. //Révai nagy lexikona.** 1-21. köt. Révai Testvérek Irodalmi Intézet Részvénytársaság, Budapest. 1911–1935. Том. 15, с. 510. 
* '''Хронология Старовѣкого Риму.''' //Портал Imperium Romanum 
* '''Prawo dwunastu tablic.''' //Портал Imperium Romanum. 
* '''Плебеи.''' //Портал Imperium Romanum 
* Як ѣли плебеи, а як  патриции? 

## Референции

Катеґорія:Старовікый Рим
390 до н.е.

## Подѣи
* Галлы заяли и спалили Рим. Не могли добыти лем Капитолийскый град, але взяли го в облогу. Наконець обложены Римляне мусѣли заплатити контрибуцию 1000 либер золота (450 кил), жебы их лишили на покою.

## Уродили ся

## Умерли
167 до н. е.

## Подѣи
* Од року 167 до н. е. гражданин Римской републикы уж не повинен быв платити жадны дани наслѣдком того, же данями и контрибуциями были обтяжены завойованы провинции.

## Уродили ся

## Умерли
Середоморя

**Середомо́ря**,  Cuenca del Mediterráneo,  Bassin méditerranéen,  Bacino del Mediterraneo,   Akdeniz Havzası,  אגן הים התיכון,  حوض البحر الأبيض المتوسط — историчный и землеписный регион, якый загорнюе землѣ в басейнѣ Середоземного моря.  Середоземне море было колысков мореплаваня, ту взникли, сполужили, активно торговали и вымѣньовали культурны досягнутя найдавнѣйшы цивилизации (Старовікый Египет, Фениция, Старовіка Греция тай иншы. По завойованю цѣлого Середоморя Римсков империев, оно ся вывинуло на найрозвитѣйшый регион старовѣку.

## История
Островане з Креты уж в зачатку ІІ. тысячроча до н. е. торговали з Египтом. Около року 1500 до н. е. их вычеряли Феничане, котры створили свои колонии на берегах моря. За ними цѣле Середоморя опановали Римляне. По упадку Римской империи южны берегы Середоземного моря опановали Арабы. В 7-16. ст. Середоморя стало ся регионом двох религий: христианства тай исламу. Византска империя в 15. ст. заникла, а розмогла ся Османска империя (1299-1922). Середоморя в каждой историчной добѣ было регионом, котрый вплывав на цѣлу Европу.

## Днешность
Днешне Середоморя сопротив Сѣверной и Западной Европы е промыслово заосталым и худобным регионом, жие пригамованым темпом и старыми способами газдованя. Главным конарьом економикы региона зоставать туристика. Туристы притягуе стабилно добрый лѣтушный час, красны ландшафты, множество историчных памяток. Найвекшов проблемов региона зоставать напятя и конфликты межи трема набоженствами: исламом, христианством и юдаизмом.

## Жерела и одказы
* '''Witold Wilczyński.''' Region śródziemnomorski. //Encyklopedia PWN. 
* '''History of the Mediterranean''' 

## Референции

Катеґорія:Регионы Европы
Катеґорія:Регионы Африкы
Катеґорія:Регионы Азии
Катеґорія:Середоземне море
Тбилиси

**Тби́лиси**,  თბილისი; давна назва: *Тифлис*, што означать: *теплый* — главный и найвекшый город Грузии.

## Полога
Город розложеный в Тбилисской котлинѣ, простертый узков смугов такой на 30 км в долинѣ рѣкы Кура и на убочах прилеглых гор. Высота над морьом од минималной 380 м до максималной 770 м. Околиця Тбилиси дефинована яко 6-8-ступньова сейсмична зона . 

Город е важным транзитным пунктом на желѣзници Поти - Тбилиси - Баку.

## История
Поважуе ся, же город заложив в 5. ст. царь Вахтанг І. Горгасали. Стратегична полога города меджи Европой и Азиев много раз чинила Тбилиси предметом суперѣня розличных сил региона. В року 1801 приключеный ку Российской империи. Богата подѣями история одбила ся на городской архитектурѣ. 

## Економика
Город е великым промысловым, културным (17 театры, филгармония, циркус, музеи, филмова штудия) и едукачным центром (понад 10 высшых школ, Академия наук з 37 научныма инштитуциями), важным транспортным узлом. Ту ся кончить Военно-Грузинска дорога, проходить стратегична желѣзниця, находить ся меджинародный аеропорт. Город мае метро (од року 1966), четыри лановы пасажерскы дорогы, фуникулер. Велике число историчных и културных памяток приспѣвать ку стабилно высокому туристичному руху. 

Участка Тбилиси в економицѣ чинить 49% промысловой выробы и 56% служб вшиткой Грузии.

## Жерела и одказы
* **УСЭС**: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 3, с. 346. 
* '''Обывательство Грузии''' 
* Тбилиси. //'''Энциклопедия Кругосвет.''' Универсальная научно-популярная онлайн-энциклопедия. 

## Референции

## Галерия

20110421 Tbilisi Georgia Panoramic.jpg
Kura-Caspian Sea-Hdr Photography მტკვარი رودخانه متکواری در مرکز شهر تفلیس 10.jpg
Poti-Tbilisi-Baku Railway Map.svg
Tbilisi at night, Holiday, Georgia.jpg
Sameba Cathedral, Courtyard, Dusk 2, Tbilisi, Georgia.jpg
Sameba Cathedral, Holy Trinity Cathedral, Interior 3, Tbilisi, Georgia.jpg 
Tbilisi city at night 2, Georgia.jpg
Tbilisi at night, Georgia.jpg
Tbilisi, Panoramic view, South, Georgia.jpg
Tbilisi, Old Tbilisi, Kura River 2, Georgia.jpg 


Катеґорія:Населены пункты Грузии
Катеґорія:Міста
Катеґорія:Міста Европы
Катеґорія:Головны міста
Катеґорія:Міста Ґрузії
Ганджа

**Ганджа́**,  Gəncə́, в 1804—1918 — **Елисаве́тполь**, в 1918—1935 — **Ганджа́**, в 1935—1989 — **Кироваба́д**) — другый подля плохы и третий подля обывательства город Азербайджана.

## Полога и транспорт
Город лежить в обнозѣ Малого Кавказа, в поводю рѣкы Кура, на желѣзници Поти-Баку. В городѣ фунгуе меджинародный аеропорт.

## История
В року 1804 город быв завоеваный Российсков империов и переменованый на Елисаветполь. Перед тым был главным городом Ганджинского ханства, по том став ся центром Елизаветпольского уѣзда (1840—1929), Елизаветпольской губернии (1867—1929) и Ганджинской области (1952—1953). В року 1918 до 17. септембер быв главным городом Азербайджанской демократичной републикы. Од року 1989 вернув собѣ стару назву.

## Економика
Економика складать ся зо земледѣлства, туристикы, долованя и переробкы мѣдных и алуминиовых руд.
Продукуе ся порцелан, гадваб и обувь. Найвекша в державѣ текстилна выроба. На торгах сосѣдных держав зыскав славу гадваб значкы *Ganja silk*.

По утратѣ торга СССР многы подникы фунгують лем на малу часть капациты, або змѣнюють выробный профил. Так в новшый час в городѣ зачали выробляти телевизоры, бутор. З векшых инвестиций выникать млин турецкой компании 
Fatoglu, котрый од року 1999 продукуе муку и выразно приспѣв ку спаду цѣн.

## Наука и едукация
В городѣ суть четыри державны и двѣ приватны высшы школы, де ся учать 24 тыс. штудентох.

## Жерела и одказы
* [Elisavetpol (town). //1911 Encyclopædia Britannica, Volume 9.](https://en.wikisource.org/wiki/1911_Encyclop%C3%A6dia_Britannica/Elisavetpol_(town)) 
* Гянджа сегодня

## Референции



Катеґорія:Населены пункты Азербайджана
Кура

**Кура́**, ( Kura,  მტკვარი  Мтквари,  Kür) — рѣка в Турции, Грузии, Азербайджанѣ. Довжка 1364 км, плоха басейну 188 тыс. км2. Мать выток на Арменской высочинѣ в Турции, вливать ся до Каспийского моря.

## Характеристика току
В горном току, до Тбилиси, тече переважно серед тѣснин и проломох (найвеце знатый — Боржомскый пролом), черяючых ся з межгорныма котлинами и ровнинами; пониже Тбилиси корыто сѣм-там роздѣлить ся на рукавы, долина рѣки расширять ся. Около Мингечаура перетне скалисте пасмо Боздаг, повыш котрого створена клавзура.

О 236 км от устя Кура прийме правый приток Аракс. При устю творить делту плохы 100 км2.

## Векшы населены пункты
Протѣкать через векшы городы 
* в Грузии: Гори, Тбилиси, Рустави;
* в Азербайджанѣ; Мингечаур, Евлах, Ширван.

## Господарскый вызнам
На Курѣ суть гидроелектрарнѣ: Читахеви, Земо-Авчалска (Мцхета), Ортачала, Мингечаур; даколько меншых суть на притоках.

Пониже Тбилиси воды рѣкы активно ся хоснують на заводньованя земледѣлскых готари. В делтѣ розвите рыбарство: рѣка надзвычайно богата на рыбу. Рѣка сплавна од устя до Евлаха. Плавба про парникы можна на 200 км горѣ рѣков, про меншы лодѣ на 500 км.

## Жерела и одказы
* **Révai nagy lexikona.** 1-21. köt. Révai Testvérek Irodalmi Intézet Részvénytársaság, Budapest. 1911–1935. Том 12, с. 358.
* **БСЭ**: Попов И.В. Кура. //Большая Советская Энциклопедия  
* **УСЭС**: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том. 2, с. 267.

## Референции



Катеґорія:Рікы Азербайджана
Катеґорія:Рікы Грузии
Катеґорія:Рікы Турции
Катеґорія:Рікы Азии
Катеґорія:Рікы подля алфавиту
Летиция

**Лети́ция**,  Leticia — город, положеный на югу (найюжнѣйша точка) Колумбии, на одстояню 1100 км од Боготы. основаный в року 1867. Центер департамента Амазонас.

## Землепис
Город лежить на лѣвом березѣ Амазонкы и одстоить од Боготы на 1100 км. Амазонка ту творить границю: на правом березѣ стыкають ся границѣ Перу и Бразилии. Триграничный стык несе назву Трес Фронтерас. 

## История
Город основав 25. апрѣля 1867 Бениньо Бустаманте,  Benigno Bustamante, тогдышный губернатор перуанского департамента Лорето под назвов Сан Антонио. Але уже 15. децембра 1867 быв город переменованый на Летицию . Споры меджи двома державами зачали ся в року 1911 и были урегулованы тайным двохсторонным договором в року 1928. В септембрѣ року 1932 перуанске войско окуповало Летицию. Военный спор ся закончив примирьом в маю 1933. Наконець Лига Народох в юну 1934 присудила територию Колумбии.

## Днешность
Город жие з туристикы и земледѣлства. Векшина обывательства суть приселенцѣ з Боготы и другых мѣст Колумбии, котрый влада стимуловала в роках 1940-1965 до переселѣня, жебы невтрализовати потенциалный сепаратизм мѣстного перуанского обывательства.

## Жерела и одказы
*   

## Референции

Катеґорія:Населены пункты Колумбии
Народный парк

**Народный парк** — розсяглѣйша хранена територия, на котрой охрана незмѣненой природы поставлена над вшиткыма иншыма чинностями. Народны паркы закладають на мѣстах, де ествують единечны ландшафты, археологичны, историчны памятникы, флора и фауна, векшинов з огроженыма видами. В протикладѣ з иншыма храненыма природныма териториями, народны паркы служать як туристичны атракции, котры представляють природны богатства своей державы перед свѣтом.

## История
Первый народный парк быв Йелловстонскый створеный в США в року 1872. По сторочу, в року 1973 в 98 державах было над 1000 народных паркох.

## Жерела и одказы
* '''БСЭ''': Национальный парк. //Большая советская энциклопедия.

## Галерия

Parque Nacional Los cardones.jpg|Народный паркCardones, Аргентина
Tikal.jpg|Народный паркТикал, Гватемала
Altja jõgi Lahemaal.jpg|Народный паркЛахемаа, Естония
YAEL PHOTOS 898.jpg|Народный паркСьерра Невада де Санта Марта, Колумбия


## Референции

Катеґорія:Народны паркы
Катеґорія:Туристичны атракции
Сьерра Невада де Санта Марта

**Сьерра Невада де Санта Марта**,  Sierra Nevada de Santa Marta — изолованый горскый массив в сѣверовосточной Колумбии.

## Землепис
Изолованый горскый масив Сьерра Невада де Санта Марта положеный о 45 км од берега Карибского моря, подля административно-териториалного дѣлѣня в департаментах Цезарь, Магдалена, Ла Гвахира.

В масивѣ суть вытокы 36 рѣчок, една часть из котрых вливать ся прямо до Карибского моря, а другу часть чинять рѣкы, што суть правыма притоками Магдалены.

Найвысшыма точками суть верхы Кристобал Колон и Симон Боливар, оба еднакой вышкы, доднесь еще не выяснено точнѣйше, ци дакотрый з них высшый. Але бизовно суть оба над 5 770 м, а так Сьерра Невада де Санта Марта е найвысшый на планетѣ прибережный изолованый масив. Приступ — од Санта Марты, або од Вальедупару. 

## Народный парк
Основна часть горского масива была выголошена за народный парк (1964) и природну биосферну резервацию UNESCO (1979).

## Жерела и одказы
* '''БСЭ''': Сьерра Невада де Санта Марта. //Большая советская энциклопедия.  
* Sierra Nevada de Santa Marta.  Peakbagger.com// 
*  
* Sierra Nevada de Santa Marta. '''Summitpost.org''' 

## Референции

Катеґорія:Горства Колумбии
Катеґорія:Горства Южной Америкы
Народный парк Полонины

**Народный парк Полонины** — народный парк в Словакии на границях з Польщов и Украинов в горском пасмѣ Буковскы Верхы. Зоз тов териториов  сосѣдять Бещадскый народный парк,  Bieszczadzki Park Narodowy в Польщи и  Ужанскый народный природный парк,   Ужанський національний природний парк на Украинѣ. Народный парк Полонины выголошеный быв 1. октобра 1997 на плосѣ 298.05 км2 з охранным пасмом 109.73 км2.

## Характеристика
*НП Полонины* лежить на крайном востоку Словакии, его найвысша точка — тромежа Верх Кременець (1221 м). 80% територии занимають буковы лѣсы, далшу вызнамну часть полонины. В року 2004 ту привезли невелике стадо зуброх. В року 2016 стадо числило около 25 екземплары.

В року 2007 была часть *НП Полонины*, де суть буковы пралѣсы записана до Свѣтовой дѣдовизны UNESCO. Парк отвореный про туристику цѣлорочно, мать веце значкованых ходникох.

## Галерия
*Кликнийте на образок про звекшѣня.*

Kremenec 009.jpg|Верх Кременець
Kamenná lúka 13.JPG|Камѣнна лука
Riaba skala 03.JPG|Яраба скала
Ďurkovec 03.JPG|Дюрковець
Pľaša 10.jpg|Пляша
Jarabá skala 002.JPG|Вызор з Ярабой скалы на села Новоселиця и Збой
Ďurkovec 04.JPG|Вызор зо сѣдла под Дюрковцьом на село Рунина
Stužica primeval forest, Slovakia.jpg|Пралѣс во Стужици
Chrám svätého Michala archanjela, Ruský Potok 001.JPG|Храм Св. Михаила архангела, Руськый Поток
Wisent.jpg|Зубр европскый


## Жерела и одказы
* Turistická mapa 118 Bukovské vrchy 1 : 50 000. Vydanie 4. 2009. Vydavateľ VKÚ, akciová spoločnosť, Harmanec. {{ISBN| 978-80-8042-543-2.
* Народный парк Полонины 
* Туристична мапа 

## Референции

Катеґорія:Народны паркы
Меджинародна уния охраны природы

**Меджинародна уния охраны природы**,  *International Union for Conservation of Nature)*, **IUCN** — меджинародна организация, замѣрена на всокочѣня природных ресурсох. Была заложена в року 1948. Сѣдлиско организации находить ся во швайцарском Гланду около Женевского озера. IUCN споюе 83 державы, 108 державных инштитуций, 766 невладных организаций, 81 меджинародну организацию и около 10&nbsp;000 фахманох и ученых з цѣлого свѣта.

## Комисии
Организация мать роздѣлену свою роботу межи 6 тематичных комисий.
* Commission on Ecosystem Management (CEM) Комисия про господарѣня з екосистемами
* Commission on Education and Communication (CEC) Комисия едукачна и комуникачна
* Commission on Environmental, Economic, and Social Policy (CEESP) Комисия середовиска, економикы и социалной политикы
* Commission on Environmental Law (CEL) Комисия законох о середовиску
* Species Survival Commission (SSC) Комисия захраны файт
* World Commission on Protected Areas (WCPA) Свѣтова комисия храненых територий

## Главны темы
IUCN контролуе ступень ступень огрожености файт и веде *Червеный спис огроженых файт*.

Свѣтова комисия храненых територий (WCPA) категоризовала хранены области и дефиновала 7 категорий, з котрых найвекшый ступѣнь охраны належить категории Ia, найменшый — категории VI:
* Ia –  (Natural Reserve) — Строга природна резервация
* Ib –  (Wilderness) — Дичина
* II –  (National Park) — Народный парк
* III – (National Monument) — Памятка природы
* IV – (Habitat) — Мѣсто притомности храненых файт
* V – (Protected Landscape/Seascape) — Хранена краина
* VI – (Managed Resource Protected Area) — Хранены природны ресурсы

## Жерела и одказы
* '''IUCN''', International Union for Conservation of Nature. Официалный сайт.  
* '''The IUCN Read List''' of Threatened Species. 
* BADMAN, Tim, Bomhard, Bastian. World Heritage and Protected Areas 2008 Edition. 

## Референции



Катеґорія:Міджінародны орґанізації
Вытварництво

**Вытварицтво** або **вытварны умѣня**,  *bildende Künste* — умѣлецка чинность, плодами котрой суть твары, формы:
* або просторовы, в трех розмѣрах (будинок, скулптура, ужытковый предмет), 
* або плошны, в двох розмѣрах (мальба, кресба, фото).

## Етимология
Назва  *képző művészetek* *вытворюючы умѣлства* — нове слово, взникле калкованьом з  *bildende Kunst*. Очевидно, же таксамо термин появив ся в чешском, словацком и русинском языках.

## Формы и вниманя, материалность
Засадным критерием, котрым однесеме еден або другий род умѣлства ку той категории е то, же иде о *твары*, котры ся внимають *оком*.

Просторовы твары можуть ся внимати и пытаньом, мацаньом, але лем в дакотрых припадах: кедь суть малы и доступны. Не може ся так внимати скулптурна групова композиция або будинок.

Вытварне умѣлство одличать ся од вшиткых иншых умѣлств тым, же его дѣла, раз вытворены, стануть ся материалныма предметами, объективнов реалностьов, котра ествуе мимо чоловѣка, сама в собѣ, окреме, самостатно. Дякуючи тому до нас дошли вытварны дѣла, котры взникли около 30 тыс. рокы до н. е. в добѣ поздного палеолиту.

## Иншы характеристикы
Вытварници можуть створьовати або дашто таке, што перед тым не екзистовало (оригинална ставба, абстрактна скулптура або мальба), або зображовати реалны предметы, особы, тота друга група е образна, она подавать образ реалного предмета або особы, як го внимать автор, але тыж може подавати генерализованый образ.

Вытварницкы дѣла суть прямо доступны и зрозумѣлы через обрисы, геометричны формы, вонкашный вызор, они суть нѣмы, не выжадують зналость конкретного языка, ани овладаня речи. Зато найстаршы памяткы людской творчости належать до той категории.

## См. тыж
* Образотворче уменя

## Жерела и одказы
* Ottův slovník naučný. Illustrovaná encyklopaedie obecných vědomostí. Díl 1–28. Vyd. J. Otto. V Praze, 1888–1909. Том 27, сс. 75-76.
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935. Том. 11, с. 484.
* Magyar-ruszin szótár. Мадярсько-руський словарь. Szerkesztették: Boksay Emil, Révay Gyula és Dr. Brascsajkó Mihály. Пôд редакцією: Емиліяна Бокшая, Юліяна Ревая и Др. Мих. Бращайка. Выданя Педаґ. Т-ва Пôдкарпатскоѣ Руси в Ужгородѣ. 1928. С.
* УСЭС: Первобытное искусство. //Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 2, сс.  649-650.

## Референции
 

Катеґорія:Вытварництво
Настінка (вышивка)

**Настѣнка (вышивка)**,  falvédő,  Wand Schutz — была бѣла вышивана завѣса на стѣну, великости около 50х100 цм, котра ся вѣшала на стѣну над шпором, жебы масть и иншы потравины, пырскаючи при готовлѣню стравы, не забабрали стѣну.
Од часу до часу настѣнка ся вымѣнила и порайбала.

## Походжѣня и росширѣня
Мода вѣшати настѣнку пришла з нѣмецкых земель. Было то практичне, а заедно естетичне. Окрем того мало еще и выховну задачу. А навецей указовало, же газды сего домовства суть слушны люде. 

Настѣнкы неодовго росширили ся по вшиткых землях Австро-Мадярщины. Днесь уж мало де заховали ся, понеже модерны стѣновы материалы и мыючы средства подавають иншы добры способы на задержаня чистоты. Але суть богато представлены в музеях, и выставкы, котры ся там организують, мають великый успѣх. 

## Зготовлѣня и хоснованя
Мустер на вышиваня готовили людовы вытварници и продавали на пьяцах и торговицях. Рисовав ся на бѣлом полотнѣ зоз фаребныма церузками. Подля подложеного рисунка вышивала го даяка женска особа, припадно додаючи властну фантазию, а як была вышивка готова, по пару пару райбанях церузовый рисунок ся дочиста вымыв.

Настѣнка ся вѣшала не лем над шпором, але и над постельов, што стояла при стѣнѣ, над умывалником або лавором на умываня, ай хоть де инде, кедь требало охранити стѣну.

## Настѣнковы сентенции
* Газда ми лем воду пие чистую, та я за дѣвоцтвом нич не баную. 
* Мужѣ, жены, стары, млады — всѣ овоча ѣдять рады.
* Коминарю, дяблово створѣня, не дотыкай ся мня, бо ми згорить печѣня!
 
## Жерела и одказы
* Szathmáry István Pál: Falvédő, avagy miről árulkodnak a hímzett mémek. //Magyar Nemzet. Online változat: 2016. április 4. Nyomtatott változat: 2016. április 2. 

## Референции

Катеґорія:Ручны роботы
Церуза

**Церуза**,  *cerussa* 'бѣла фарба' — пишуча направа, котра за главный пишучый елемент мать тонкый прут твердого, лишаючого сухый слѣд на папѣрьови, материала. В сучасности основов того материала е графит, прут мать цилиндричну форму и диаметер од 0,3 мм до 2 мм. Жебы ся такый тонкый прут крыхкого материала не зломив, загорнутый е до обкладу з дерева. Кедь ся при хоснованю пишучый конець зосуче, дасть ся заострити ножом або шпециалнов стругачков.

## Етимология
Окрем назвы *церуза*, очевидно латинской, Русины еще мають назву *блайвас* 'бѣле олово' од нѣмецкого Bleiweiss, и ей трансформации *клайбас* (Войводина), *плайбас* (Закарпатска область), а тыж *олувок* (Лемковина), послѣдны еще од тых час, як ся еще писало прутками з олова.

## Твердость церузы
Найважнѣйша характеристика церузы — твердость сердечка: од ней зависить густота тона.
 

## История церузы
Первы графитовы церузы пришли на европску певнину з Англии в року 1680. Первы графитовы пруткы рѣзали ся прямо з добытого графиту, зашто было вельо одпаду и были такы церузы барз дорогы. И тото была една з причин, же еще довго по том, аж до половкы 19. ст. хосновали на писаня и креслѣня прутикы з олова. Такы церузы мали лем еден ступѣнь твердости, котрый одповѣдав днешному 
9B, циже давав красну чорну линию.

В року 1795 Француз Никола-Жак Конте вынайшов нову технологию, котра ся хоснуе доднесь и робить церузы цѣново доступными: сердечко церузы приготавлять ся из мѣшанкы графитового пороха з доданьом 30-50% пороха пластичной глины. З того замѣсить ся з водов тѣсто, з него ся вытискнуть сердечка, котры ся раз высушать, а пак еще ся запечуть. Векша пропорция глины и векша теплота запѣканя застачить векшу твердость сердечка и свѣтлѣйшый тон слѣда.

## Жерела и одказы
* Tužky. //Ottův slovník naučný. Illustrovaná encyklopaedie obecných vědomostí. Díl 1–28. Vyd. J. Otto. V Praze, 1888–1909. Том 25, сс. 950-951.
* Карандаш. //Энциклопедический словарь Брокгауза и Ефрона, т. XIV (1895): Калака — Кардам, сс. 448—449.

## Референции
Сенеґал

**Сенеґал** (), офіціално **Република Сенеґал** () — є держава в западнуй Африці. Сосідит из Маврітанійов, Малі, Ґвінейов, Ґвінейов Біссау, Ґамбійов и Кабо Верде (по морю). Столиця, разом економічный и політичный центер є Дакар.

Країна ся называт по ріці Сенеґал, з котров граничит на сівері тай востоці. Сенеґал быв частьов Французької Западної Африкы, независимусть дустав у 1960. році. Французькый язык має офіціалный статус. Населеня державы числит приблизно 16 міліонув, котрі належат ид усякым културным и етнічным ґрупам. Майбулші з них сут волофы, фулбы тай сереры. Язык волоф фунґує ги лінґва франка.

Сенеґал ся держит за бідну державу з высоков задовженостьов (в класіфікації МВФ и Світового банка). Булшина жителюв робит у земледілстві ци иншых конарях поживового промысла. Змежи другых важных індустрій сут гурництво, турізм и службы. Кліма сахелська, айбо є сезон дожджув. Тым не менше, зміна клімы изнизила обєм упадкув, проґнозує ся звышеня температуры.

Катеґорія:Країны
Ребус

**Ребус** — главолам, в котром з помочов образкох закодована даяка сентенция, выраз або просто слово, свого роду языкова забава, де ся може выхосновати омонимия, омофония, роздѣлы межи писаньом и читаньом слова, иншы языковы явы. Ребусы суть познаты уже од старовѣку.

## Етимология
Слово "ребус" походить од  res (предмет, дѣло, факт) и в том припадѣ означать представлѣня понять не словами, а образками, фигурами, респективно композициями з букв, знакох и образкох. Поважуе ся, же тото означѣня появило ся з латинской фразы *Non verbis sed rebus*, што значить *Не словами, а дѣлами*. 

## Елементы ребуса
Ребусы складують ся и читають ся подля заужитых правил. Тото суть лем основны з них:
* ребус читать ся злѣва направо, згоры долов;
* назва зображеного предмета читать ся в назывном падѣ еднины, а кедь предметох веце — множины;
* зображеный предмет може мати веце назв, яку выбрати в том е гачик;
* назва перевернутого предмета читать ся опачно;
* кедь коло предмета стоять комы, од назвы ся одойме спереду або ззаду тельо букв, кельо ком;
* при образку може быти зазначка, што треба зробити з дакотров буквов.
Понеже ребус — то забава языкова, в каждом языку можуть быти шпецифичны правила. Часто ся ку ребусу подавають и даякы помочны натякы и типы.

## Жерела и одказы
* Генератор ребусох  

## Референции

Катеґорія:Языковы забавы
Катеґорія:Главолам
Болгары

**Болгары** — головна нація штату Болгарія. Сучасны Болгары суть потомкы Булгарів, туркіцкого або іраньского походжіня і племя  южных славянів. На світі в сучасности жыє 7 міліонів Болгарів , зос того 6 міліона у Болгарії.

## Референції


Катеґорія:Народы і етніка
Свіржава

**Свіржава**  є выгадана в литературной творбі назва словеньской рікы Лаборець.
Русиньскый (лемковскый) поет і співак Петро Мурянка є автором пісні Свіржава з драмы Сон Білого Хорвата.

## Oдказы
* Свіржава  — Сайт Лем.фм

## См.тыж
* Князь Лаборець

Катеґорія:Выгаданы рікы
Нішава (ріка)

**Нішава** є европска ріка, котра тече через штаты Булгарія, де прамінить  і Сербія, де ся вливать до рікы Южна Морава на запад од міста Ніш.

Катеґорія:Рікы подля алфавиту
Катеґорія:Рікы Сербии
Катеґорія:Рікы Европы
Севилья

**Севилья**,   Sevilla — город  на югу Испании, четвертый подля числа обывательства, вызнамный финанчный, културный и умѣлецкый центер, главный город провинции Севилья и автономной области Андалузия.

## Полога
Пристав Севилья, положеный на рѣцѣ Гвадалквивир около 80 км од Атлантичного океана, е единым в Испании рѣчным приставом, котрый принимать шифы морской плавбы.  

## Гесло
"NO8DO" — официалне гесло Севильи, котре е на муниципалной заставѣ. Тото свого рода ребус, котрый по испанскы роскрывать ся в "No ma dejado"  "Она (Севилья) мня не лишила". Подля легенды тото гесло даровав городу краль Алфонсо Х. за то, же мав подтримку од обывательох в тяжком моментѣ истории. В серединѣ ребуса е madeja  — прядено вовны.

## История
Подля легенды Севилью основав Геркул, тотожненый з феницийскым богом Мелкартом, котрый перейшов через Гибралтарскый пролив и заклав торговы мѣста, де теперь находять ся Севилья и Кадис. Археологичны роскопы односять найстаршу часть города ку 8. ст. до н. е. Феничане закладену ту колонию назвали *Сефела* («низина, ровнина»), Грекы тоту назву трансформовали на *Испола*, Римляне на *Гисполис*, арабска форма была *Ишбилья*, близка до днешной. В порѣчу Гвадалквивира жили в той добѣ иберийскы племена Тартешанох, котры мали свою изоловану културу и писмо, указуюче на вплыв Фениции и Египта.

Од року 206 до н. е. зоставать Севилья добыта Римлянами.
В роках 712–1248 была в руках Маврох. В той добѣ ставать ся вызнамным центром торговлѣ и ремесел.
22. новембра 1248 Севилья была добыта испанскым войском, прилучена ку Кральовству Кастилия-Леон и одтогды доднесь зоставать в испанской юрисдикции.

В 15-17. ст. Севилья была найвекшым в Европѣ торговым городом. За рокы 1504–1650 з того пристава одплыли 17 760 морскых лоди.

З гавани Палос в приставѣ Севилья в року 1492 рушила перва експедиция Криштофа Колумба. В року 1519 з Севильи одплыв у путь доокола свѣту Фернандо Магеллан.

## Днешность
Севилья мать розвите машинарство, ливарство, продукцию стрѣлива, велику доганову фабрику, выраблять порцелан, чоколаду, мыло, корковы заткы, текстиль, продукты хемии и нафтохемии, склярства и папѣрництва.

Севилья мать едну з найстаршых универзит (1502). В року 1981 в Севильи отворив ся меджинародный аеропорт.

Взглядом на богату историю Севилья мать уникатну архитектуру, велике число културных и историчных памяток. 

## Жерела и одказы
* **Révai nagy lexikona**. 1-21. köt. Révai Testvérek Irodalmi Intézet Részvénytársaság, Budapest. 1911–1935. Том 16, сс.775-776.
* **УСЭС**: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 3, с. 157.
* Севилья на сайтѣ Туризм в Испании 
* Официалный сайт городской .администрации 
* '''Leyendas de Sevilla''' – 5 Hércules y la fundación de Sevilla 

## Референции
Рафаель Алькантара

**Рафаель Алькантара** (порт. Rafael Alcántara) - є бразільскый професіоналный фотбаліста, стрідополяр, грач ФК Барцелона, де играе под числом 12.

## Успіхы
### Клуб
#### Барцелона
*Ла Ліґа: 2014–15, 2015–16
*Копа дель Рей: 2011–12, 2014–15, 2015–16, 2016–17
*Ліґа Шампіонув: 2014–15
## Одказы
*Сторона ФК Барцелона

Катеґорія:Шпортовци
Ніш

**Ніш** є місто у Сербії, на югу країны. Через місто тече ріка Нішава. У роцї 2011 мав Ніш 190 230 обывателів.

## Референції


Катеґорія:Міста Сербії
Новый Сад

**Новый Сад** ці **Нови Сад** (, ) є місто в Сербії, і головне місто автономного края Войводина. Через місто тече ріка Дунай. У роцї 2011 мав Новый Сад 341&nbsp;625 обывателів.

## Референції

Катеґорія:Міста Сербії
Катеґорія:Населены пункты Войводины
Катеґорія:Южнобачскый округ
Катеґорія:Населены пункты на Дунаї